Det er viktig å anmelde straffbare hatefulle ytringer | Jørn Sigurd Maurud    | Utrop
Logg inn
ABONNEMENT
MIN KONTO
Nyheter
Plenum
Lettnorsk
KONTAKT OSS
OM OSS
NYHETSBREV
ANNONSE
Søk
Logg inn
Velkommen!Logg inn på kontoen din
Brukernavn
Ditt passord
Glemt passordet ditt?
Passordgjenoppretting
Gjenopprett passordet ditt
Din e-post
Søk
Logg inn
ABONNEMENT
MIN KONTO
Logg inn
Velkommen! Logg inn på din konto
Brukernavn
Ditt passord
Forgot your password? Get help
Passordgjenoppretting
Gjenopprett passordet ditt
Din e-post
Passordet vil bli sendt til deg på din e-post
Utrop
ABONNEMENT
MIN KONTO
Nyheter
Plenum
Lettnorsk
KONTAKT OSS
OM OSS
NYHETSBREV
ANNONSE
Søk
Hjem Plenum Ytringer Det er viktig å anmelde straffbare hatefulle ytringer | Jørn Sigurd Maurud
Ytringer
Det er viktig å anmelde straffbare hatefulle ytringer | Jørn Sigurd Maurud
Jørn Sigurd Maurud - 13.05.2022
Riksadvokaten understreker at man bør anmelde det man antar er straffbare hatefulle ytringer.
Foto: Riksadvokaten
Vi ser ikke at det er dekning for sentralisert etterforskning av SIAN, men denne type saker prioriteres, skriver riksadvokat Jørn Sigurd Maurud i dette tilsvaret.
Share 336
Tweet 0 Email Print 336Shares
Author
Recent Posts
Jørn Sigurd Maurud
Riksadvokat
Latest posts by Jørn Sigurd Maurud (see all)
Det er viktig å anmelde straffbare hatefulle ytringer | Jørn Sigurd Maurud    - 13.05.2022
Riksadvokat Jørn Sigurd Maurud og riksadvokatfullmektig Mads Fredrik Baardseth, svarer her sammen på oppropet til riksadvokaten formulert av Mohsan Raja, Lars Gule, Javeed Shah, Khadija Rafaqat og Nor Aylin Obeid, publisert i Utrop den 4. mai og underskrevet av en rekke personer.
«Den sentrale påtalemyndigheten må etterforske SIAN og deres hatretorikk», skrev Mohsan Raja, Lars Gule, Javeed Shah, Khadija Rafaqat og Nor Aylin Obeid i et opprop til riksadvokaten i Utrop den 4. mai.
Foto : Faksimile, Utrop 04.05.2022.
Påtalemyndigheten i Norge har tre nivåer; riksadvokaten, statsadvokatene og påtalemyndigheten i politiet. De to førstnevnte nivåene utgjør Den høyere påtalemyndighet. Riksadvokaten har det overordnede ansvaret for all straffesaksbehandling.
Kompetansen til å treffe ulike påtaleavgjørelser i straffesaker er regulert i straffeprosessloven §§ 65 til 67. Loven speiler her påtalehierarkiet, hvor kompetansen til å treffe ulike påtaleavgjørelser er fordelt ulikt alt etter avgjørelsens karakter og stadiet i påtalebehandlingen, lovbruddets art, strafferamme mv.
Overtredelse av straffeloven § 185 (hatefulle ytringer) har en strafferamme på fengsel inntil 3 år. Tiltalespørsmålet hører dermed under statsadvokaten, jf. straffeprosessloven § 66. Ansvaret for å avgjøre påtalespørsmålet etter straffeloven § 185 tilligger derfor allerede Den høyere påtalemyndighet.
Når kompetansen tilligger statsadvokaten, er det som utgangspunkt anledning til å påklage statsadvokatens påtalevedtak til overordnet påtalemyndighet, se straffeprosessloven § 59 a. Dermed kan påtaleavgjørelser knyttet til straffeloven § 185 påklages til riksadvokaten. Denne ordningen sikrer muligheten for en reell to-instansklagebehandling.
Påtalemyndigheten i politiet har en viss adgang etter påtaleinstruksen til å innstille en forfølgning, jf. påtaleinstruksen § 17-1. En slik beslutning kan også påklages, da til statsadvokaten – hvilket også her innebærer at spørsmålet vurderes av Den høyere påtalemyndighet.
For fullstendighetens skyld nevner riksadvokaten for øvrig at hatkriminalitet er blant de sakstyper som er prioritert i riksadvokatens rundskriv nr. 1/2022 (mål- og prioriteringsrundskrivet), se romertall V nr. 1 på side 7 i punkt 8.
I det samme rundskrivet heter det også, på side 7:
"Alle saker i distriktet som faller innenfor riksadvokatens prioriteringer, skal gis forrang ved knapphet på ressurser, uavhengig av hvilken enhet som er tildelt etterforskings- og påtaleansvaret. Det påligger politimesteren å sørge for en ressursallokering som sikrer at de prioriterte sakene gis nødvendig oppfølging.
Det er i utgangspunktet ikke rom for å nedprioritere saker som omfattes av ovennevnte prioriteringer."
Oppropet kan forstås som en oppfordring til å beslutte sentralisert etterforskning, men riksadvokaten kan ikke se grunnlag for det. Som nevnt over, er sakstypen et prioritert område generelt.
Det understrekes for øvrig viktigheten av at man anmelder det man antar er (straffbare) hatefulle ytringer som fremsettes – fra SIAN eller andre – slik at disse kan etterforskes og påtaleavgjøres.
Våre leserinnlegg er meningsytringer som gir uttrykk for skribentens holdning. Se her for mer informasjon om hvordan du sender et innlegg til våre debattsider.
Forrige artikkelLav støtte i asylmottak øker faren for utnyttelse
Neste artikkelHva sier Koranen og Bibelen om å brenne ting? | Lars Alm
Jørn Sigurd Maurud
RELATERTE ARTIKLERMER FRA FORFATTER
Troll blir brune i sola, som alle andre – og hat avler hat | Ervin Kohn
Politivold på agendaen nå – både i Frankrike og i Norge! | Sophie Matlary
Hilsen fra et gammelt bilvrak på Mortensrud til tre stramme Jaguarer på Frogner | Hanan Abdelrahman
Du blir vakker av å være selvsikker | Valérie Maigret Berger
Kvinner i Norge må også kjempe for kvinner i Midtøsten | Andam Aziz
Både kurdere og iranere i Norge er sinte nå | Sannar Araszadeh
OM
Utrop er Norges første flerkulturelle avis og TV som har nyheter, aktualiteter og debatt om det flerkulturelle Norge. Utrop er ikke-partipolitisk og er religiøs uavhengig avis. Vi arbeider i tråd med Redaktørplakaten og Vær Varsom-plakaten.
Kontakt oss: [email protected]
FØLG MED
© COPYRIGHT 2022   ALL RIGHTS RESERVED Utrop AS, Storgata 39, 0182 Oslo, 22041460
Utrop – Norges første flerkulturelle avis
×
Flere artikler
Oslopremiere på Kventeatrets aller første forestilling
Claudio Castello - 27.09.2022 0